**STATUT**

**Evropsko združenje za teritorialno sodelovanje**

**Geopark Karavanke**

**z omejenim jamstvom**

**EZTS Geopark Karavanke z o.j.**

**Uvodni del**

Na temeljih leta 2004 vzpostavljene delovne skupnosti „Dežela pod Peco - Petzenland“ in njenega uspešnega čezmejnega dela,

po dosežkih projekta „Geopark Karavanke/Karawanken“ v okviru Evropskega teritorialnega sodelovanja,

po ustanovitvi Delovne skupnosti Geopark Karavanke, po uspešnem sprejemu v Evropsko mrežo geoparkov (European Geoparks Network - EGN) pod okriljem UNESCO marca 2013, in pridobitvi naziva Karavanke UNESCO Globalni Geopark novembra 2015,

s trdnim namenom nadaljnje krepitve sodelovanja za Geopark Karavanke s strukturo Evropskega združenja za teritorialno sodelovanje (EZTS) in zagotovitve obstoja v Evropski mreži geoparkov,

na osnovi in skladno s konvencijo EZTS Geopark Karavanke (v nadaljevanju konvencijo) se občine:

**1. Marktgemeinde EISENKAPPEL-VELLACH/ŽELEZNA KAPLA-BELA**

**2. Stadtgemeinde BLEIBURG/PLIBERK**

**3. Občina ČRNA NA KOROŠKEM**

**4. Občina DRAVOGRAD**

**5. Marktgemeinde FEISTRITZ OB BLEIBURG/BISTRICA PRI PLIBERKU**

**6. Gemeinde GALLIZIEN**

**7. Gemeinde GLOBASNITZ/GLOBASNICA**

**8. Marktgemeinde LAVAMÜND**

**9. Občina MEŽICA**

**10. Gemeinde NEUHAUS**

**11. Občina PREVALJE**

**12. Občina RAVNE NA KOROŠKEM**

**13. Gemeinde SITTERSDORF**

**14. Gemeinde ZELL / SELE**

**sporazumejo o sledečem STATUTU:**

1. člen – jeziki

2. člen – organi EZTS

3. člen – skupščina

4. člen – upravni odbor

5. člen – predsednik

6. člen – direktor

7. člen – strokovni svet

8. člen – delovni in projektni odbori

9. člen – kolegij revizorjev

10. člen – zaposlovanje v EZTS

11. člen – finančna sredstva EZTS

12. člen – vrste in uporaba finančnih prispevkov

13. člen – proračun in zaključni račun

14. člen – neodvisna zunanja finančna revizija

15. člen – sprejemanje in spremembe statuta

16. člen – končne določbe

*V statutu uporabljeni izrazi, zapisani v slovnični obliki moškega spola, so uporabljeni kot nevtralni in veljajo enakovredno za oba spola.*

**1. člen**

**Jeziki**

1) Delovna jezika EZTS sta slovenščina in nemščina.

2) Vse listine in javni dokumenti EZTS, še posebej zapisniki sej skupščine in upravnega odbora, se zapišejo v slovenščini in nemščini. V primeru odstopanja med obema jezikovnima različicama je merodajna nemška verzija.

**2. člen**

**Organi EZTS**

Organi EZTS so:

1. skupščina;
2. upravni odbor;
3. predsednik;
4. direktor;
5. delovni in projektni odbori;
6. strokovni svet;
7. kolegij revizorjev.

**3. člen**

**Skupščina**

1) Skupščina je najvišji organ EZTS. Sestavljajo jo župani občin članic EZTS. Župan lahko imenuje predstavnika, ki ga lahko zastopa v primeru zadržanosti ali tudi samostojno. Imenovana oseba mora biti član izvoljenega organa tamkajšnje občine.

2) Vsak član EZTS ima v skupščini en glas.

3) Skupščine se lahko v svetovalni vlogi udeležujejo tudi pridruženi partnerji, ki se zavežejo k letnim prispevkom v stvari, osebju in denarju, ampak nimajo pravice glasovanja.

4) Skupščina se najmanj enkrat letno sestane na redni seji. S predlogom dnevnega reda jo skliče predsednik. Izredna seja se skliče na enak način v roku desetih (10) dni po zahtevi četrtine članov.

5) Skupščina je sklepčna, če je iz vsake od sodelujočih držav Slovenije in Avstrije prisotna najmanj polovica predstavnikov članov. Sklepi se sprejemajo po načelu tričetrtinske večine prisotnih, razen če konvencija in ta statut ne predvidevata soglasne odločitve. Veljavni sklepi se lahko sprejemajo le v okviru vsebin dnevnega reda.

6) Skupščina:

1. odloča o strateških smernicah, štiriletnem delovnem načrtu ter o delovnem in finančnem načrtu za naslednje leto;
2. potrjuje proračun EZTS za naslednje leto, njegove spremembe in zaključni račun za preteklo leto;
3. na pobudo upravnega odbora soglasno spreminja način, višino ali obračun letnega prispevka članov;
4. določa interne predpise za potek postopkov in kadrovsko upravljanje EZTS, če niso predvideni s tem statutom in konvencijo;
5. izvoli predsednika in namestnika predsednika;
6. izvoli člane upravnega odbora in revizorje;
7. potrjuje vsebino in obseg sodelovanja z mrežami s podobnimi cilji in nameni;
8. na osnovi direktorjevega letnega poročila preverja izvajanje delovnega načrta in delo organov EZTS;
9. soglasno odloča o spremembah tega statuta;
10. sklepa o predčasnem prenehanju delovanja EZTS;
11. odloča o vseh ukrepih, ki niso izrecno dodeljeni drugemu organu;
12. soglasno odloča o sprejemu novega člana ali pridruženega partnerja.

**4. člen**

**Upravni odbor**

1) Upravni odbor je operativni organ EZTS.

2) Upravni odbor sestavljajo

1. predsednik in namestnik predsednika,
2. še štirje predstavniki članov napotenih v skupščino,
3. do dva predlagana dodatna predstavnika iz kroga pridruženih članov, ki imata svetovalno vlogo,

Za nadomestne predstavnike pod b) in c) predlaganim članom upravnega odbora se predlaga po en predstavnik ad personam iz sestava skupščine.

Člane upravnega odbora skladno z a) do c), če je možno, sestavlja polovica predstavnikov iz Avstrije in polovica iz Slovenije. Če to zaradi sestave članov ni možno, se prizadeva k čimbolj sorazmerni porazdelitvi.

3) Skupščina izvoli člane upravnega odbora za obdobje treh let.

4) Predsednik, v primeru njegove zadržanosti pa namestnik predsednika, z dnevnim redom skliče upravni odbor po potrebi, vendar najmanj trikrat v koledarskem letu. Izredna seja se skliče na enak način v roku petih (5) dni pozahtevinajmanj dveh članov upravnega odbora.

5) Upravni odbor je sklepčen, če je prisotnih vsaj tri četrtine članov upravnega odbora. Vsak član upravnega odbora ima en glas. Sklepi se sprejemajo po načelu tričetrtinske večine prisotnih, razen če ta statut ne predvideva soglasne odločitve.

6) Veljavni sklepi se lahko sprejemajo le v okviru vsebin iz dnevnega reda.

7) Upravni odbor

1. pripravlja gradivo za seje skupščine;
2. pripravi in sprejme poslovnik o delovanju upravnega odbora;
3. skupaj z direktorjem in skladno s strateškimi smernicami ter štiriletnim delovnim načrtom predlaga letni delovni in finančni načrt;
4. v tesni povezavi in s podporo članov in pridruženih partnerjev izvaja sklepe skupščine;
5. soglasno imenuje direktorja;
6. odloča o potrebnih odločitvah glede izvrševanja proračuna;
7. imenuje projektne odbore, po potrebi sprejema potrebne predpise za delovanje delovnih in projektih odborov in nadzira njihovo delo;
8. imenuje strokovni svet, še posebej imenuje svetovalce in odloča o predpisih, ki urejajo delovanje strokovnega sveta;
9. odloča o financiranju projektov iz proračuna;
10. odloča o vseh drugih zadevah, ki so nujne za delovanje EZTS in so skladne s predpisi.

**5. člen**

**Predsednik**

1) Predsednik zastopa EZTS v skladu s 1. b odstavkom 10. člena Uredbe (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS), zadnjič spremenjeno z Uredbo (EU) št. 1302/2013 Evropskega parlamenta in Sveta z dne 17. decembra 2013 o spremembi Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS), kar zadeva razjasnitev, poenostavitev in izboljšanje ustanavljanja in delovanja takih združenj.

2) Predsednika in namestnika predsednika se izvoli iz kroga predstavnikov, ki so jih člani imenovali v skupščino.

3) V primeru zadržanosti predsednika nadomešča njegov namestnik.

4) Predsednik

1. sklicuje skupščino in upravni odbor in vodi njihove sestanke;
2. po predhodni odobritvi upravnega odbora skupaj z direktorjem pripravi za EZTS pravno veljavne pogodbe in sporazume;
3. skupščini poroča o dejavnostih upravnega odbora.

5) Na predlog predsednika lahko upravni odbor sprejema predpise, ki so v pomoč delu posameznih organov EZTS.

**6. člen**

**Direktor**

1) Direktor je odgovoren za tekoče poslovanje in izvajanje ukrepov EZTS.

2) Direktor vodi pisarno EZTS, ki lahko ima dodatne zaposlene. Ti so lahko neposredno zaposleni ali napoteni s strani članov kot tudi pridruženih partnerjev.

3) Direktor ali v primeru njegove zadržanosti od njega pooblaščeni sodelavec pisarne EZTS, se udeležuje sej skupščine ali upravnega odbora v svetovalni vlogi.

4) Direktor

1. v vseh zadevah pomaga predsedniku, predvsem pri pripravi in izvedbi sej skupščine in upravnega odbora;
2. sklepa pogodbe in izvaja ukrepe, ki se dodeljeni pisarni EZTS. Poleg tega lahko v posameznih primerih samostojno dodeli dela, storitve in dobave v višini do 5.000 EUR, če so krita na osnovi letnega proračuna;
3. izdela osnutek letnega delovnega in finančnega načrta;
4. pripravi zaključni račun ter letno poročilo o delu ter ju pravočasno [vsako leto do 31. marca] posreduje kolegiju revizorjev;
5. skrbi za izvajanje sklepov upravnega odbora;
6. sprejema prihodke, vrši plačila in podpisuje naloge v zvezi z bančnimi transakcijami;
7. izvaja vse sklepe in ukrepe, če zanje ni določen drug organ EZTS.

**7. člen**

**Strokovni svet**

1) Strokovni svet spremlja in preverja dejavnosti geoparka iz znanstvenega pogleda, upoštevaje smernice in priporočila Evropske in Svetovne mreže Geoparkov (EGN in GGN) in pristojnih nacionalnih komisij UNESCO in strokovnih geoloških inštitutov na regionalni in državni ravni.

2) Strokovni svet sestavljajo strokovnjaki iz organizacij, katerih dejavnosti so v skladu s cilji EZTS.

3) Strokovni svet izmed svojih članov izvoli predsednika strokovnega sveta in njegovega namestnika, in sicer eno osebo iz Avstrije in eno iz Slovenije. Predsednik sveta in namestnik predsednika izmenično predsedujeta sejam sveta. Svet si prizadeva soglasno sprejemati svoje sklepe in priporočila.

4) Strokovni svet ocenjuje in daje mnenja k predlogom štiriletnih delovnegih načrtov ter letnih delovnih in finančnih načrtov , preden jih sprejme upravni odbor.

5) Predsednik strokovnega sveta in njegov namestnik se udeležujeta sej upravnega odbora in skupščine v svetovalni vlogi.

**8. člen**

**Delovni in projektni odbori**

1) Za vsak cilj EZTS naveden v 2. členu konvencije se ustanovi delovni odbor. Delovni odbori kot svetovalno telo podpirajo EZTS pri oblikovanju in izvajanju nalog.

2) Upravni odbor lahko pooblasti projektni odbor za posebno nalogo ali za izvajanje projekta.

3) Delovne in projektne odbore po možnosti v enakih delih sestavljajo predstavniki članov iz Avstrije in Slovenije. Vključujejo se lahko dodatni strokovnjaki, zlasti od pridruženih partnerjev.

4) Delovni in projektni odbor izvoli predsednika odbora in ga potrdi s tričetrtinsko večino prisotnih predstavnikov. Glasuje lahko le en predstavnik na člana ali pridruženega partnerja.

5) Delovni in projektni odbori o svojem delu po potrebi poročajo upravnemu odboru.

**9. člen**

**Kolegij revizorjev**

1) Kolegij revizorjev preverja vodenje EZTS v finančnih, gospodarskih in premoženjskih zadevah.

2) Kolegij revizorjev je sestavljen iz skupno treh oseb, ki jih za dobo treh let izvoli skupščina. Prizadevati si je treba za uravnoteženo zastopanost iz Avstrije in Slovenije. Člani EZTS predlagajo primerne kandidate iz lastnega kroga strokovnjakov za gospodarsko-finančne zadeve, vendar tako, da za EZTS ne nastanejo stroški. Kolegij revizorjev iz svoje sredine izvoli predsednika.

3) Predsednik skliče kolegij revizorjev vsaj enkrat letno. Kolegij odloča z večino prisotnih članov. Prisotnost vseh treh članov je za odločanje potrebno.

4) Kolegij revizorjev:

1. preverja izdatke EZTS po načelih zakonitosti, varčnosti, gospodarnosti in smotrnosti;
2. preverja letno poročilo o delu skupaj z zaključnim računom ter drugimi knjigovodskimi dokumenti;
3. obvešča skladno s 1. odstavkom 9. člena konvencije imenovani nadzorni organ ter pristojne organe nadzora v Sloveniji o ugotovitvah revizije in ukrepih, ki se nanašajo na ETZS;
4. sprejema morebitna poročila o nepravilnostih EZTS in koordinira nadaljnja preverjanja.

5) Revizorji imajo za namene preverjanja pravico do vpogleda v dokumente EZTS in izvajanja potrebnih kontrol poslovanja ETZS.

6) Kolegij vsaj enkrat letno predloži skupščini poročilo v povezavi z zaključnim računom. Poročilo vsebuje tudi oceno glede uravnoteženosti proračuna ter stanja premoženja.

**10. člen**

**Zaposlovanje v EZTS**

1) Za vsako zaposlitev sodelavcev na stroške EZTS upravni odbor izvede izbirni postopek z objavo javnega razpisa v primernih medijih. S tem zagotovi, da se na prosto delovno področje zaposli najbolj usposobljena oseba.

2) Upravni odbor prav tako opravi izbirni postopek, če člani ali pridruženi partnerji za prosto delovno področje imenujejo več oseb, da s tem zagotovi zaposlitev najbolj usposobljene osebe.

3) Za vodenje postopkov o zaposlitvi lahko skupščina na predlog upravnega odbora sprejme predpise v okviru pravilnika o kadrih ali v okviru poslovnika, če ta obstaja.

**11. člen**

**Finančna sredstva in drugi prispevki**

1) Finančna sredstva in drugi prispevki za letni proračun EZTS sestavljajo:

1. letne članarine
2. stvarni in denarni prispevki ter prispevki z delom pridruženih partnerjev;
3. javna nacionalna ali evropska sredstva;
4. prispevki, darila in donacije tretjih oseb;
5. zaslužki od prireditev in projektnega dela;
6. zaslužki iz premoženja.

2) Letni proračun mora izkazati tekoče stroške koledarskega leta, investicijski izdatki, če primerno, se prikažejo ločeno oz. v skladu z veljavnimi predpisi.

**12. člen**

**Vrste in uporaba finančnih prispevkov**

1. Vsak član z enkratnim letnim plačilom prispeva v letni proračun EZTS. Letna članarina za vsakega posameznega člana znaša v EUR:
2. EISENKAPPEL-VELLACH/ŽELEZNA KAPLA-BELA 6.000
3. BLEIBURG/PLIBERK 5.500
4. ČRNA NA KOROŠKEM 5.500
5. DRAVOGRAD 5.500
6. FEISTRITZ OB BLEIBURG/BISTRICA PRI PLIBERKU 6.000
7. GALLIZIEN 5.000
8. GLOBASNITZ/GLOBASNICA 5.000
9. LAVAMÜND 5.500
10. MEŽICA 5.000
11. NEUHAUS 5.000
12. PREVALJE 6.000
13. RAVNE NA KOROŠKEM 6.000
14. SITTERSDORF 5.500
15. ZELL /SELE 3.500

Izračun višine članarine in temu sledeča dodelitev posameznih občin v štiri razrede po različni višini članarine temelji na oceni doseganja regionalnega in lokalnega razvojnega standarda (sodelovanje pri raznih projektih, število prebivalcev, površina, gostota, število prenočitev in regionalni BDP na ravni NUTS3).

Skupščina lahko na predlog upravnega odbora sklene spremembo višne članarine skladno s 12.c) odstavkom 12. člena konvencije. V vsakem primeru je za spremembo potrebna ponovna ocena indikatorjev na podlagi spremenjenih statističnih podatkov, vsakič z referenčnim datumom dve leti pred zaključkom aktualnega programskega obdobja.

Skupščina lahko po predhodni obravnavi v lastnih organih članov sklene podrobnejša določila v zvezi z metodo izračuna prispevkov, morebitnih na novo upoštevajočih indikatorjev in načinu postopka.

2) Pridruženi partnerji podpirajo EZTS s stvarnimi, denarnimi in prispevki v osebju (zagotavljanje osebja, pisarniških prostorov, itd.), katerih vrednost se privzame kot prispevek v letni proračun.

3) V primeru sprejema ali izstopa člana ali pridruženega partnerja v teku koledarskega leta je le ta dolžan poravnati letni prispevek oz. prispevke v stvari, osebju ali denarju za celo leto.

**13. člen**

**Finančni načrt in letno poročilo**

1) Skupščina na pobudo upravnega odbora sprejme proračun EZTS za prihodnje koledarsko leto.

2) Skupščina po preverjanju kolegija revizorjev potrdi finančno poročilo skupaj s poročilom o delu za preteklo leto.

3) Za ukrepe, ki jih sofinancira Evropska skupnost, se za nadzor finančnih sredstev uporabljajo zakonska določila Evropske skupnosti.

4) Skupščina na pobudo direktorja in po seznanitvi s strani upravnega odbora potrdi podrobna finančna in računovodska pravila, če so le ta po avstrijski zakonodaji nujna za EZTS.

**14. člen**

**Neodvisna zunanja finančna revizija**

1) Koroška deželna vlada iz danih razlogov in skladno z določili 5. člena zakona Dežele Koroške z dne 18. decembra 2008 o Evropskem združenju za teritorialno sodelovanje (Kärntner EVTZ-Gesetz, LGBI. Št. 20/2009) v veljavni verziji z dne 14. oktobra 2014 (LGBI. Št. 51/2014),nadzira upravljanje z javnimi sredstvi.

2) Deželna vlada lahko pooblasti zunanjega neodvisnega revizorja, da izvede zunanjo revizijo. Stroške le te nosi EZTS.

**15. člen**

**Sprejemanje in spremembe statuta**

Sprejem statuta in njegovih sprememb ter spremembe konvencije skupščina potrdi soglasno.

**16. člen**

**Končne določbe**

1) Statut, ki ga podpišejo člani, je napisan v slovenskem in nemškem jeziku, pri čemer imata obe različici enako veljavnost. Če obstajajo neskladja, je merodajna nemška različica.

2) Statut EZTS je sestavni del konvencije, ki jo podpišejo člani.

3) Statut je izdelan v vseh jezikih v dveh (2) izvodih, od katerih se po en (1) izvod hrani v Občini Železna Kapla/Eisenkappel/ (Avstrija) in po en izvod v Občini Mežica (Slovenija).

**Sprejeto dne**

|  |  |  |
| --- | --- | --- |
| Marktgemeinde EISENKAPPEL-VELLACH/ŽELEZNA KAPLA-BELA | Franz Jožef Smrtnik, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Stadtgemeinde BLEIBURG/PLIBERK | Stefan Visotschnig, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina ČRNA NA KOROŠKEM | mag. Romana Lesjak, županja | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina DRAVOGRAD | Marijana Cigala, županja | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Marktgemeinde FEISTRITZ OB BLEIBURG/BISTRICA PRI PLIBERKU | Hermann Srienz, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde GALLIZIEN | Hannes Mak, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde GLOBASNITZ/GLOBASNICA | Bernard Sadovnik, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Marktgemeinde LAVAMÜND | Josef Ruthardt, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina MEŽICA | Dušan Krebel, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde NEUHAUS | Gerhard Visotschnig, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina PREVALJE | dr. Matic Tasič, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina RAVNE NA KOROŠKEM | dr. Tomaž Rožen, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde SITTERSDORF | Jakob Strauss, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde ZELL / SELE | Heriebert Kulmesch, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |